title: Komisjoni rakendusmäärus (EL) 2021/1880, 26. oktoober 2021, millega parandatakse rakendusmääruse (EL) 2019/317, millega kehtestatakse ühtse Euroopa taeva algatuse raames tulemuslikkuse kava ja tasude süsteem, poolakeelset versiooni (EMPs kohaldatav tekst)

text:
                  27.10.2021

                  ET

                  Euroopa Liidu Teataja

                  L 380/1

         KOMISJONI RAKENDUSMÄÄRUS (EL) 2021/1880,
         26. oktoober 2021,
         millega parandatakse rakendusmääruse (EL) 2019/317, millega kehtestatakse ühtse Euroopa taeva algatuse raames tulemuslikkuse kava ja tasude süsteem, poolakeelset versiooni
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 549/2004, millega sätestatakse raamistik ühtse Euroopa taeva loomiseks (raammäärus), (1) eriti selle artikli 11 lõiget 6,
         võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 550/2004 aeronavigatsiooniteenuste osutamise kohta ühtses Euroopa taevas (teenuse osutamise määrus), (2) eriti selle artikli 15 lõiget 4,
         ning arvestades järgmist:

                     (1)

                     Komisjoni rakendusmääruse (EL) 2019/317 (3) poolakeelses versioonis on vigu, mis mõjutavad järgmiste sätete kohaldamisala: artikli 14 lõike 1 esimene lause ja artikli 15 lõike 1 esimene lause seoses tulemuseesmärkide kooskõla hindamise kriteeriumiga; artikli 21 lõige 3 seoses konkreetse terminali aeronavigatsioonitasude sissenõudmise piirkonna kehtestamise tingimusega; artikli 22 lõike 5 kolmanda lõigu sissejuhatav lause seoses navigatsioonitasude sissenõudmise piirkondadega, mille puhul on olemas kindlaksmääratud kulud; artikli 22 lõike 7 teine lause seoses riiklike järelevalveasutuste kohustusega kontrollida asjakohaseid raamatupidamisdokumente; I lisa 1. jao punkti 2.1 alapunkt c, punkti 2.2 alapunkti a alapunkt iii ja punkti 2.2 alapunkti b alapunkt iv seoses lähte- ja sihtpunktidega, mida kasutatakse näitajate arvutamiseks väljaspool Euroopa õhuruumi asuvast lennujaamast väljuvate või sinna saabuvate lendude puhul; I lisa 1. jao punkti 3.1 alapunkt b seoses kalkuleeritud stardiaja mõistega; I lisa 2. jao punkti 1.2 alapunkt d seoses õhuruumiga, mille puhul arvutatakse hajutusmiinimumi rikkumiste määr; I lisa 2. jao punkti 2.1 alapunkt b ja punkti 2.2 alapunkti b alapunkt iii seoses marsruutlennuosa määratlusega; II lisa punkti 3.3 alapunkt e, IV lisa punkti 2.1 alapunkti d alapunkt iii, VII lisa tabeli 1, punktid 3 ja 3.4, VII lisa punkti 2.1 alapunkt i ja XI lisa punkti 1.2 alapunkt f seoses kapitalikulude arvutamisega; IV lisa punkt 1.3 seoses kontrollväärtustega; VI lisa punkti 1.2 alapunkt d ja punkti 2.1 alapunkt d seoses arengusuundumusi käsitleva aruandluskohustuse ulatusega; VI lisa punkti 2.1 alapunkt a teises lõigus seoses välja arvatud andmetega; XIII lisa punkti 1.1 alapunkt a seoses kontrollväärtusega, millest tuleneb võrdlusväärtus; samuti XIII lisa punkti 2.1 alapunkti a esimene lõik ja punkti 2.1 alapunkti b esimene lõik seoses rahalise kasu ja kahju arvutamise tingimusega.

                     (2)

                     Seepärast tuleks rakendusmääruse (EL) 2019/317 poolakeelset versiooni vastavalt parandada. Teistes keeleversioonides ei ole vaja parandusi teha.

                     (3)

                     Käesoleva määrusega ette nähtud meetmed on kooskõlas ühtse taeva komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               (ei puuduta eestikeelset versiooni)

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. oktoober 2021

                  Komisjoni nimel

                  president

               Ursula VON DER LEYEN

            (1)  ELT L 96, 31.3.2004, lk 1.

            (2)  ELT L 96, 31.3.2004, lk 10.

            (3)  Komisjoni 11. veebruari 2019. aasta rakendusmäärus (EL) 2019/317, millega kehtestatakse ühtse Euroopa taeva algatuse raames tulemuslikkuse kava ja tasude süsteem ning tunnistatakse kehtetuks rakendusmäärused (EL) nr 390/2013 ja (EL) nr 391/2013 (ELT L 56, 25.2.2019, lk 1).


title: Komisjoni rakendusmäärus (EL) 2019/1605, 27. september 2019, millega kiidetakse heaks madala riskitasemega toimeaine Bacillus subtilis'e tüvi IAB/BS03 kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
                  30.9.2019

                  ET

                  Euroopa Liidu Teataja

                  L 250/49

         KOMISJONI RAKENDUSMÄÄRUS (EL) 2019/1605,
         27. september 2019,
         millega kiidetakse heaks madala riskitasemega toimeaine Bacillus subtilis'e tüvi IAB/BS03 kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 koostoimes kõnealuse määruse artikliga 22,
         ning arvestades järgmist:

                     (1)

                     Vastavalt määruse (EÜ) nr 1107/2009 artikli 7 lõikele 1 esitas ettevõtja Investigaciones y Aplicaciones Biotecnológicas S.L. Madalmaadele 16. detsembril 2014 taotluse toimeaine Bacillus subtilis'e tüve IAE/BS03 heakskiitmiseks.

                     (2)

                     Vastavalt kõnealuse määruse artikli 9 lõikele 3 teatasid Madalmaad kui referentliikmesriik 23. juunil 2015 taotlejale, teistele liikmesriikidele, komisjonile ja Euroopa Toiduohutusametile (edaspidi „toiduohutusamet“), et taotlus on vastuvõetav.

                     (3)

                     Referentliikmesriik esitas 24. veebruaril 2017 komisjonile ja toiduohutusametile esialgse hindamisaruande, milles hinnatakse, kas kõnealune toimeaine vastab eeldatavalt määruse (EÜ) nr 1107/2009 artiklis 4 sätestatud heakskiitmise kriteeriumidele.

                     (4)

                     Toiduohutusamet järgis määruse (EÜ) nr 1107/2009 artikli 12 lõikes 1 sätestatud nõudeid. Vastavalt kõnealuse määruse artikli 12 lõikele 3 nõudis toiduohutusamet, et taotleja esitaks liikmesriikidele, komisjonile ja toiduohutusametile täiendavat teavet. Referentliikmesriigi hinnang täiendavale teabele esitati toiduohutusametile ajakohastatud esialgse hindamisaruandena 14. detsembril 2017.

                     (5)

                     Toiduohutusamet esitas 18. aprillil 2018 taotlejale, liikmesriikidele ja komisjonile oma järelduse (2) toimeaine Bacillus subtilis'e tüve IAB/BS03 eeldatava vastavuse kohta määruse (EÜ) nr 1107/2009 artiklis 4 sätestatud heakskiitmise kriteeriumidele. Toiduohutusamet tegi oma järelduse üldsusele kättesaadavaks.

                     (6)

                     Komisjon esitas 12. detsembril 2018 alalisele taime-, looma-, toidu- ja söödakomiteele Bacillus subtilis'e tüve IAB/BS03 käsitleva läbivaatamisaruande ja määruse eelnõu Bacillus subtilis'e tüve IAB/BS03 heakskiitmise kohta.

                     (7)

                     Taotlejale anti võimalus esitada märkusi läbivaatamisaruande kohta.

                     (8)

                     Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusviisiga seoses ning eelkõige läbivaatamisaruandes uuritud ja üksikasjalikult käsitletud kasutusviisidega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud.

                     (9)

                     Seepärast on asjakohane kiita heaks toimeaine Bacillus subtilis'e tüvi IAB/BS03.

                     (10)

                     Komisjon on seisukohal, et Bacillus subtilis'e tüvi IAB/BS03 on vastavalt määruse (EÜ) nr 1107/2009 artiklile 22 madala riskiastmega toimeaine. Bacillus subtilis'e tüvi IAB/BS03 ei ole probleemne aine ja vastab tingimustele, mis on sätestatud määruse (EÜ) nr 1107/2009 II lisa punktis 5.

                     (11)

                     Seepärast on asjakohane kiita heaks Bacillus subtilis'e tüvi IAB/BS03 madala riskiastmega toimeainena 15 aastaks.

                     (12)

                     Määruse (EÜ) nr 1107/2009 artikli 13 lõike 2 kohaselt, koostoimes kõnealuse määruse artikliga 6 ning arvestades teaduse ja tehnika arengut, oleks siiski vaja täita teatavad tingimused.

                     (13)

                     Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmäärust (EL) nr 540/2011 (3) vastavalt muuta.

                     (14)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiitmine
            I lisas kirjeldatud toimeaine Bacillus subtilis'e tüvi IAB/BS03 kiidetakse heaks vastavalt kõnealuses lisas sätestatud tingimustele.

            Artikkel 2
            Rakendusmääruse (EL) nr 540/2011 muutmine
            Rakendusmäärust (EL) nr 540/2011 muudetakse vastavalt käesoleva määruse II lisale.

            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. september 2019

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  EFSA (Euroopa Toiduohutusamet), 2018. „Conclusion on the peer review of the pesticide risk assessment of the active substance Bacillus subtilis strain IAB/BS03“ („Järeldus toimeaine Bacillus subtilis'e tüve IAB/BS03 pestitsiidina kasutamise riskihindamist käsitleva vastastikuse eksperdiarvamuse kohta“). EFSA Journal 2018;16(6):5261. DOI:10.2903/j.efsa.2018.5261.

            (3)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            I LISA

                        Tavanimetus, identifitseerimisnumbrid

                        IUPACi nimetus

                        Puhtus (1)

                        Heakskiitmise kuupäev

                        Heakskiidu aegumine

                        Erisätted

                           Bacillus subtilis'e tüvi IAB/BS03
                        Registreerimisnumber Hispaania tüüpkultuuride kogus (CECT), Hispaania: CECT 7254
                        Registreerimisnumber Saksamaa tüüpkultuuride kogus (DSMZ), Saksamaa: DSM 24682

                        Ei kohaldata

                        Miinimumkontsentratsioon:
                        1 × 1013 CFU/kg
                        Maksimumkontsentratsioon:
                        5 × 1013 CFU/kg

                        20. oktoober 2019

                        20. oktoober 2034

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toimeaine Bacillus subtilis'e tüve IAB/BS03 kohta koostatud läbivaatamisaruande järeldusi, eelkõige selle I ja II liidet.
                        Üldhindamisel peavad liikmesriigid pöörama erilist tähelepanu:

                                    a)

                                    taimekaitsevahendites sisalduva kaubanduslikult toodetud tehnilise materjali kirjeldusele, sealhulgas oluliste teiseste metaboliitide täielikule kirjeldusele;

                                    b)

                                    käitajate ja töötajate kaitsele, võttes arvesse, et mikroorganisme iseenesest käsitatakse võimalike sensibiliseerijatena, ning tagada, et kasutamise tingimuseks on piisavate isikukaitsevahendite kasutamine.

                              Tootja tagab, et tootmisprotsessi käigus säilitatakse rangelt keskkonnatingimused ja tehakse kvaliteedikontrolli analüüsid, et tagada vastavus mikroobse saastumise piirnormidele kooskõlas OECD avaldatud töödokumendiga mikroobsete saasteainete piirnormide kohta mikroobsete kahjuritõrjevahendite puhul (SANCO/12116/2012) (2).
                        Vajaduse korral hõlmavad kasutustingimused riskivähendusmeetmete võtmist.

               (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.

            II LISA
            Rakendusmääruse (EL) nr 540/2011 lisa D osasse lisatakse järgmine kanne:

                           „17

                              Bacillus subtilis'e tüvi IAB/BS03
                           Registreerimisnumber Hispaania tüüpkultuuride kogus (CECT), Hispaania: CECT 7254
                           Registreerimisnumber Saksamaa tüüpkultuuride kogus (DSMZ), Saksamaa: DSM 24682

                           Ei kohaldata

                           Miinimumkontsentratsioon:
                           1 × 1013 CFU/kg
                           Maksimumkontsentratsioon:
                           5 × 1013 CFU/kg

                           20. oktoober 2019

                           20. oktoober 2034

                           Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toimeaine Bacillus subtilis'e tüve IAB/BS03 kohta koostatud läbivaatamisaruande järeldusi, eelkõige selle I ja II liidet.
                           Üldhindamisel peavad liikmesriigid pöörama erilist tähelepanu:

                                       a)

                                       taimekaitsevahendites sisalduva kaubanduslikult toodetud tehnilise materjali kirjeldusele, sealhulgas oluliste teiseste metaboliitide täielikule kirjeldusele;

                                       b)

                                       käitajate ja töötajate kaitsele, võttes arvesse, et mikroorganisme iseenesest käsitatakse võimalike sensibiliseerijatena, ning tagada, et kasutamise tingimuseks on piisavate isikukaitsevahendite kasutamine.

                                 Tootja tagab, et tootmisprotsessi käigus säilitatakse rangelt keskkonnatingimused ja tehakse kvaliteedikontrolli analüüsid, et tagada vastavus mikroobse saastumise piirnormidele kooskõlas OECD avaldatud töödokumendiga mikroobsete saasteainete piirnormide kohta mikroobsete kahjuritõrjevahendite puhul (SANCO/12116/2012) (1).
                           Vajaduse korral hõlmavad kasutustingimused riskivähendusmeetmeid.

               (1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.“


title: Komisjoni rakendusmäärus (EL) 2019/1606, 27. september 2019, milles käsitletakse toimeaine metiokarbi heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning millega muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
                  30.9.2019

                  ET

                  Euroopa Liidu Teataja

                  L 250/53

         KOMISJONI RAKENDUSMÄÄRUS (EL) 2019/1606,
         27. september 2019,
         milles käsitletakse toimeaine metiokarbi heakskiidu pikendamata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning millega muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1 ja artikli 78 lõiget 2,
         ning arvestades järgmist:

                     (1)

                     Komisjoni direktiiviga 2007/5/EÜ (2) kanti toimeaine metiokarb nõukogu direktiivi 91/414/EMÜ (3) I lisasse.

                     (2)

                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

                     (3)

                     Toimeaine metiokarbi heakskiit, nagu on sätestatud rakendusmääruse (EL) nr 540/2011 lisa A osas, aegub 31. juulil 2020.

                     (4)

                     Kooskõlas komisjoni rakendusmääruse (EL) nr 844/2012 (5) artikliga 1 on kõnealuses artiklis sätestatud ajavahemikus esitatud taotlus metiokarbi heakskiidu pikendamiseks.

                     (5)

                     Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

                     (6)

                     Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 13. juulil 2017 Euroopa Toiduohutusametile (edaspidi „toiduohutusamet“) ja komisjonile.

                     (7)

                     Toiduohutusamet edastas pikendamise hindamise aruande taotlejale ja liikmesriikidele märkuste esitamiseks ning edastas laekunud märkused komisjonile. Toiduohutusamet tegi täiendava koondtoimiku ka üldsusele kättesaadavaks.

                     (8)

                     24. septembril 2018 esitas toiduohutusamet komisjonile oma järelduse (6) selle kohta, kas metiokarb võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas esialgse pikendamisaruande metiokarbi kohta alalisele taime-, looma-, toidu- ja söödakomiteele 24. jaanuaril 2019.

                     (9)

                     Toiduohutusamet tuvastas lubamatu riski töötajatele isegi isikukaitsevahendite kasutamise puhul ning suure riski lindudele, imetajatele ja vihmaussidele. Lisaks sellele ei saanud toiduohutusamet hinnata tarbijatele avalduvat riski, kuna jääkide määratlemist taimsetes saadustes ei olnud riskihindamise eesmärgil võimalik lõpule viia, sest olemasolevate andmete alusel ei saanud välistada metaboliit M01 võimalikku genotoksilist mõju.

                     (10)

                     Komisjon palus taotluse esitajal esitada oma märkused toiduohutusameti järelduste kohta. Lisaks palus komisjon rakendusmääruse (EL) nr 844/2012 artikli 14 lõike 1 kolmanda lõigu kohaselt, et taotleja esitaks oma märkused pikendamisaruande kavandi kohta. Taotleja esitas oma märkused ja need on põhjalikult läbi vaadatud.

                     (11)

                     Vaatamata taotleja esitatud väidetele ei olnud võimalik kõnealuse toimeainega seotud probleeme lahendatuks lugeda.

                     (12)

                     Seega ei ole vähemalt ühe taimekaitsevahendi ühe või mitme iseloomuliku kasutusviisiga seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seetõttu on asjakohane jätta toimeaine metiokarbi heakskiit vastavalt kõnealuse määruse artikli 20 lõike 1 punktile b pikendamata.

                     (13)

                     Rakendusmäärust (EL) nr 540/2011 tuleks seega vastavalt muuta.

                     (14)

                     Liikmesriikidele tuleks anda piisavalt aega metiokarbi sisaldavate taimekaitsevahendite lubade tagasi võtmiseks. Võttes arvesse tuvastatud riski töötajatele, mida tekitab töödeldud seemnete laadimine ja külvamine, ning töödeldud seemnetest lähtuvat riski lindudele, metsimetajatele ja vihmaussidele, kui liikmesriigid annavad metiokarbi sisaldavate taimekaitsevahendite kasutamiseks ajapikendust kooskõlas määruse (EÜ) nr 1107/2009 artikliga 46, peab kõnealune ajavahemik lõppema hiljemalt 3. aprillil 2020.

                     (15)

                     Komisjoni rakendusmäärusega (EL) 2019/707 (7) pikendati metiokarbi heakskiidu kehtivusaega 31. juulini 2020, et pikendamise saaks lõpule viia enne kõnealuse aine heakskiidu aegumist. Kuna aga otsus pikendamata jätmise kohta on tehtud enne kuupäeva, mil heakskiidu pikendamine aegub, tuleks käesolevat määrust kohaldada nii kiiresti kui võimalik.

                     (16)

                     Käesolev määrus ei piira õigust esitada määruse (EÜ) nr 1107/2009 artikli 7 kohaselt metiokarbi heakskiitmiseks uut taotlust.

                     (17)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiidu pikendamata jätmine
            Toimeaine metiokarbi heakskiitu ei pikendata.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa A osast jäetakse välja 148. rida, milles käsitletakse metiokarbi.

            Artikkel 3
            Üleminekumeetmed
            Liikmesriigid tühistavad toimeainet metiokarbi sisaldavate taimekaitsevahendite load hiljemalt 3. jaanuariks 2020.

            Artikkel 4
            Ajapikendus
            Ajapikendus, mille liikmesriigid annavad kooskõlas määruse (EÜ) nr 1107/2009 artikliga 46, on võimalikult lühike ja lõppeb hiljemalt 3. aprilliks 2020.

            Artikkel 5
            Jõustumine ja kohaldamine
            Käesolev määrus jõustub kolmandal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. september 2019

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 7. veebruari 2007. aasta direktiiv 2007/5/EÜ, millega muudetakse nõukogu direktiivi 91/414/EMÜ kaptaani, folpeedi, formetanaadi ja metiokarbi lisamisega toimeainete hulka (ELT L 35, 8.2.2007, lk 11).

            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            (6)  EFSA (Euroopa Toiduohutusamet), 2018. „Conclusion on the peer review of the pesticide risk assessment of the active substance methiocarb“ („Järeldused toimeaine metiokarbi pestitsiidina kasutamise riskihindamist käsitleva vastastikuse eksperdiarvamuse kohta“), EFSA Journal 2018;16(10):5429.

            (7)  Komisjoni 7. mai 2019. aasta rakendusmäärus (EL) 2019/707, millega muudetakse rakendusmäärust (EL) nr 540/2011 seoses toimeainete α-tsüpermetriini, beflubutamiidi, benalaksüüli, bentiavalikarbi, bifenasaadi, boskaliidi, bromoksüniili, kaptaani, tsüasofamiidi, desmedifaami, dimetoaadi, dimetomorfi, diurooni, etefooni, etoksasooli, famoksadooni, fenamifossi, flumioksasiini, fluoksastrobiini, folpeedi, foraamsulfurooni, formetanaadi, metalaksüül-M-i, metiokarbi, metribusiini, milbemektiini, Paecilomyces lilacinus'e tüve 251, fenmedifaami, fosmeedi, metüülpirimifossi, propamokarbi, protiokonasooli, S-metolakloori ja tebukonasooli heakskiidu kehtivusaja pikendamisega (ELT L 120, 8.5.2019, lk 16).


title: Komisjoni rakendusmäärus (EL) 2019/1607, 27. september 2019, millega muudetakse rakendusmäärust (EL) 2016/1239 litsentsitaotluste esitamise lõppkuupäevade osas

text:
                  30.9.2019

                  ET

                  Euroopa Liidu Teataja

                  L 250/56

         KOMISJONI RAKENDUSMÄÄRUS (EL) 2019/1607,
         27. september 2019,
         millega muudetakse rakendusmäärust (EL) 2016/1239 litsentsitaotluste esitamise lõppkuupäevade osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 178 punkti b,
         ning arvestades järgmist:

                     (1)

                     Komisjoni rakendusmäärusega (EL) 2016/1239 (2) on kehtestatud ühissätted põllumajandustoodete impordi- ja ekspordilitsentside taotlemise ja väljaandmise kohta. See sisaldab sätteid litsentsitaotluste esitamise tähtaegade ja tühistamistaotluste kohta. Eelkõige sisaldab see sätteid juhtudeks, kui kõnealuse määrusega kehtestatakse menetluse ajavahemik, millega määratakse kindlaks selle ajavahemiku algus- ja lõppkuupäevad, kui need satuvad laupäevale, pühapäevale või riigipühale.

                     (2)

                     Selleks et lihtsustada tariifikvootide haldamist kogu liidus, on vaja tagada, et kõigi litsentsidega hallatavate põllumajandustoodete tariifikvootide suhtes kohaldatakse samu eeskirju, millega kehtestatakse litsentsitaotluste esitamise tähtajad.

                     (3)

                     Taotlejatel peaks olema võimalik esitada litsentsitaotlusi olenemata liikmesriikide riigipühadest. Praegu on laupäeval, pühapäeval või riigipühal esitatud litsentsitaotluste esitamise lõppkuupäev määratud kindlaks erinevalt, sõltuvalt sellest, kas taotluste esitamise ajavahemik on kindlaks määratud konkreetse kuupäeva või kõnealuse ajavahemiku pikkuse alusel. Viimase puhul on nõukogu määruse (EMÜ, Euratom) nr 1182/71 (3) artikli 3 lõikega 4 nähtud ette, et kui ajavahemiku viimane päev on laupäev, pühapäev või riigipüha, on taotluste esitamise lõppkuupäev kõnealusele laupäevale, pühapäevale või riigipühale järgnev tööpäev. Kui taotluse esitamise ajavahemik on kindlaks määratud konkreetse kuupäeva alusel, lõpeb asjaomane ajavahemik kõnealuse määruse artikli 5 kohaselt lõppkuupäeva viimasel tunnil. Juhul kui taotluse esitamise ajavahemiku lõppkuupäev on kindlaks määratud konkreetse kuupäeva alusel ja kõnealune kuupäev satub laupäevale, pühapäevale või riigipühale ning sellekohane erisäte puudub, tuleks taotlused esitada viimasel tööpäeval, mis eelneb laupäevale, pühapäevale või riigipühale.

                     (4)

                     Selleks et vältida ebakindlust seoses asjaomase lõppkuupäevaga, tuleks laupäevale, pühapäevale või riigipühale sattunud litsentsitaotluste esitamise lõpptähtaeg tuua ettepoole kõigil juhtudel, olenemata sellest kas taotluste esitamise ajavahemik on kindlaks määratud konkreetse kuupäeva või kõnealuse ajavahemiku pikkuse alusel. Liikmesriikidel, kes soovivad näha ette töökorra, mis võimaldab esitada litsentsitaotlusi laupäeval, pühapäeval või riigipühal, peaks olema lubatud seda teha. Sellistel juhtudel tuleks litsentsitaotluste haldamise läbipaistvuse tagamiseks kehtestada eeskirjad, millega tagatakse taotlejate teavitamine sellisest korrast.

                     (5)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2016/1239 artikli 3 lõiget 3 muudetakse järgmiselt.

                        1)

                        Punkt b asendatakse järgmisega:

                                    „b)

                                    erandina kõnealuse määruse artikli 3 lõike 2 punktist b ja lõikest 4 kohaldatakse lõppkuupäevana viimast tööpäeva, mis eelneb laupäevale, pühapäevale või riigipühale ning mis lõpeb kl 13.00 Brüsseli aja järgi. Seoses litsentsitaotlustega võivad liikmesriigid otsustada kehtestada vajaliku töökorra, et taotlusi oleks võimalik esitada laupäeval, pühapäeval või riigipühal. Sel juhul on lõppkuupäev asjaomasel laupäeval, pühapäeval või riigipühal ning lõpeb kell 13.00 Brüsseli aja järgi. Kui liikmesriik otsustab sellise töökorra ette näha, avaldab ta selle.“

                        2)

                        Lisatakse teine lõik:
                        „Esimese lõigu punkti b kohaldatakse ka juhul, kui lõppkuupäev on kindlaks määratud konkreetse kuupäeva alusel ja kõnealune kuupäev satub laupäevale, pühapäevale või riigipühale.“

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. september 2019

                  Komisjoni nimel

                  president

               Jean-Claude JUNCKER

            (1)  ELT L 347, 20.12.2013, lk 671.

            (2)  Komisjoni 18. mai 2016. aasta rakendusmäärus (EL) 2016/1239, milles sätestatakse Euroopa Parlamendi ja nõukogu määruse (EL) nr 1308/2013 rakenduseeskirjad seoses impordi- ja ekspordilitsentside süsteemiga (ELT L 206, 30.7.2016, lk 44).

            (3)  Nõukogu 3. juuni 1971. aasta määrus (EMÜ, Euratom) nr 1182/71, millega määratakse kindlaks ajavahemike, kuupäevade ja tähtaegade suhtes kohaldatavad eeskirjad (EÜT L 124, 8.6.1971, lk 1).


title: Komisjoni rakendusmäärus (EL) 2019/1682, 2. oktoober 2019, millega registreeritakse Euroopa Parlamendi ja nõukogu määruse (EL) 2019/787 artikli 30 lõike 2 kohaselt piiritusjoogi geograafiline tähisЯмболска гроздова ракия / Гроздова ракия от Ямбол / Yambolska grozdova rakya / Grozdova rakya ot Yambol

text:
                  9.10.2019

                  ET

                  Euroopa Liidu Teataja

                  L 258/6

         KOMISJONI RAKENDUSMÄÄRUS (EL) 2019/1682,
         2. oktoober 2019,
         millega registreeritakse Euroopa Parlamendi ja nõukogu määruse (EL) 2019/787 artikli 30 lõike 2 kohaselt piiritusjoogi geograafiline tähis„Ямболска гроздова ракия / Гроздова ракия от Ямбол / Yambolska grozdova rakya / Grozdova rakya ot Yambol“
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. aprilli 2019. aasta määrust (EL) 2019/787, milles käsitletakse piiritusjookide määratlemist, kirjeldamist, esitlemist ja märgistamist, piiritusjookide nimetuste kasutamist muude toiduainete esitlemisel ja märgistamisel, piiritusjookide geograafiliste tähiste kaitset ning põllumajandusliku päritoluga etüülalkoholi ja destillaatide kasutamist alkohoolsetes jookides ning millega tunnistatakse kehtetuks määrus (EÜ) nr 110/2008, (1) eriti selle artikli 30 lõiget 2,
         ning arvestades järgmist:

                     (1)

                     Euroopa Parlamendi ja nõukogu määruse (EÜ) nr 110/2008 (2) artikli 17 lõike 5 kohaselt vaatas komisjon läbi Bulgaaria poolt 7. jaanuaril 2014 esitatud taotluse geograafilise tähise „Ямболска гроздова ракия / Гроздова ракия от Ямбол / Yambolska grozdova rakya / Grozdova rakya ot Yambol“ registreerimiseks.

                     (2)

                     Olles jõudnud järeldusele, et taotlus on kooskõlas määrusega (EÜ) nr 110/2008, avaldas komisjon selle Euroopa Liidu Teatajas (3) kooskõlas kõnealuse määruse artikli 17 lõikega 6.

                     (3)

                     Komisjonile ei esitatud ühtegi määruse (EÜ) nr 110/2008 artikli 17 lõike 7 kohast vastuväidet.

                     (4)

                     Määrus (EL) 2019/787, millega asendatakse määrus (EÜ) nr 110/2008, jõustus 25. mail 2019. Kõnealuse määruse artikli 49 lõike 1 kohaselt tunnistatakse määruse (EÜ) nr 110/2008 III peatükk, milles käsitletakse geograafilisi tähiseid, alates 8. juunist 2019 kehtetuks. Seetõttu tuleks kaitset käsitlev määrus võtta vastu lähtuvalt uuest määrusest.

                     (5)

                     Seepärast tuleks nimetus „Ямболска гроздова ракия / Гроздова ракия от Ямбол / Yambolska grozdova rakya / Grozdova rakya ot Yambol“ registreerida geograafilise tähisena,

               ON VASTU VÕTNUD KÄESOLEVA MÄÄRUSE:

            Artikkel 1
            Geograafiline nimetus „Ямболска гроздова ракия / Гроздова ракия от Ямбол / Yambolska grozdova rakya / Grozdova rakya ot Yambol“ registreeritakse. Vastavalt määruse (EL) 2019/787 artikli 30 lõikele 4 võetakse käesoleva määrusega nimetus „Ямболска гроздова ракия / Гроздова ракия от Ямбол / Yambolska grozdova rakya / Grozdova rakya ot Yambol“ määruse (EL) 2019/787 artiklis 21 osutatud kaitse all.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. oktoober 2019

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 130, 17.5.2019, lk 1.

            (2)  Euroopa Parlamendi ja nõukogu 15. jaanuari 2008. aasta määrus (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta ning millega tunnistatakse kehtetuks nõukogu määrus (EMÜ) nr 1576/89 (ELT L 39, 13.2.2008, lk 16).

            (3)  ELT C 435, 3.12.2018, lk 5.


title: Komisjoni rakendusmäärus (EL) 2019/1692 9. oktoober 2019, Euroopa Parlamendi ja nõukogu määruse (EÜ) nr 1907/2006 teatavate registreerimis- ja andmevahetussätete kohaldamise kohta pärast faasiainete lõpliku registreerimistähtaja möödumist (EMPs kohaldatav tekst)

text:
                  10.10.2019

                  ET

                  Euroopa Liidu Teataja

                  L 259/12

         KOMISJONI RAKENDUSMÄÄRUS (EL) 2019/1692
         9. oktoober 2019,
         Euroopa Parlamendi ja nõukogu määruse (EÜ) nr 1907/2006 teatavate registreerimis- ja andmevahetussätete kohaldamise kohta pärast faasiainete lõpliku registreerimistähtaja möödumist
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 18. detsembri 2006. aasta määrust (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ), (1) eriti selle artiklit 132,
         ning arvestades järgmist:

                     (1)

                     Selleks et vältida ametiasutuste ja füüsiliste või juriidiliste isikute liigset koormamist seoses selliste ainete registreerimisega, mis juba olid siseturul määruse (EÜ) nr 1907/2006 jõustumise ajal, on kõnealuse määruse artikliga 23 kehtestatud faasiainete jaoks üleminekukord. Sellest tulenevalt sätestati selliste ainete registreerimiseks mitu erinevat üleminekuperioodi. Vastavalt kõnealuse määruse artikli 23 lõikele 3 lõppes üleminekukorra kohane lõplik registreerimistähtaeg 1. juunil 2018.

                     (2)

                     Selleks et tagada selliste turuosaliste võrdsus, kes toodavad või lasevad turule faasi- ja mittefaasiaineid, on vaja täpsustada, kuidas kohaldatakse pärast üleminekukorra lõppemist sätteid, millega on kehtestatud soodustingimused faasiainete registreerimiseks. Seepärast tuleks selliste sätete jaoks kehtestada asjakohane, mõistlik ja selge tähtaeg, pärast mida neid sätteid kas enam ei kohaldata või kohaldatakse ainult teatavatel juhtudel.

                     (3)

                     Määruse (EÜ) nr 1907/2006 artikli 3 lõikes 30 on sätestatud tingimused faasiainete aastase koguste arvutamiseks, võttes aluseks kolme eelneva kalendriaasta keskmist tootmis- või impordimahtu. Selleks, et turuosalistel oleks piisavalt aega oma arvutusmeetodites vajalike kohanduste tegemiseks, tuleks esimese meetmena jätkata esialgu nende tingimuste kohaldamist kuni kindlaks määratud lõppkuupäevani (esimene meede). Selleks et võtta arvesse määruse (EÜ) nr 1907/2006 artikli 3 lõikes 30 sätestatud mõistet „aasta“, on asjakohane kehtestada lõpptähtaeg käesoleva kalendriaasta lõpuks (31. detsember 2019).

                     (4)

                     Kooskõlas seadusandja kavatsusega vähendada väikestes kogustes esinevate ainete registreerimiskohustuse võimalikku mõju, on määruse (EÜ) nr 1907/2006 artikli 12 lõike 1 punktis b sätestatud leebemad teabenõuded teatavate väikestes kogustes esinevate faasiainete registreerimiseks, tingimusel et need ei vasta määruse (EÜ) nr 1907/2006 III lisas esitatud kriteeriumidele. Vastavalt kõnealuse määruse artikli 23 lõikele 3 tuleb need väikestes kogustes esinevad faasiained registreerida 1. juuniks 2018 sätestatud registreerimistähtajaks. Selleks et tagada võrdne kohtlemine registreerijate puhul, kes oma toimiku kooskõlas artikli 12 lõike 1 punktiga b registreerivad või seda ajakohastavad, tuleks teise meetmena jätkata selle sätte kohaldamist ka pärast 1. juunit 2018.

                     (5)

                     1. juunil 2018 lakkasid ametlikult toimimast aineteabe vahetuse foorumid (SIEF). Kuid kolmanda meetmena peaks registreerijatel olema jätkuvalt kohustus andmeid jagada ja registreerijaid tuleks julgustada kasutama sarnaseid mitteametlikke teabevahetusplatvorme, et täita oma jätkuvat registreerimise ja andmete jagamise kohustust nii määruse (EÜ) nr 1907/2006 kui ka komisjoni rakendusmääruse (EL) 2016/9 (2) alusel.

                     (6)

                     Neljanda meetmena on asjakohane sätestada, et potentsiaalselt registreerijalt, kes on faasiaine vastavalt määruse (EÜ) nr 1907/2006 artiklile 28 eelregistreerinud, ei nõutaks kuni konkreetse lõppkuupäevani kõnealuse määruse artiklis 26 sätestatud järelepärimiskohustuse täitmist, sest järelepärimise eesmärk on eelregistreerimise käigus juba täidetud.

                     (7)

                     Tuleb tagada, et andmejagamisvaidlused oleksid selgelt tuvastatavad. Määruse (EÜ) nr 1907/2006 artiklis 30 sätestatud andmete jagamise eeskirju tuleks seetõttu kohaldada kuni kindlaks määratud lõppkuupäevani. Pärast seda lõppkuupäeva tuleks kohaldada ainult kõnealuse määruse artiklites 26 ja 27 sätestatud andmejagamisnorme.

                     (8)

                     Käesoleva määrusega ettenähtud meetmed on kooskõlas määruse (EÜ) nr 1907/2006 artikli 133 kohaselt asutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Faasiainete koguste arvutamine
            Määruse (EÜ) nr 1907/2006 artikli 3 lõikes 30 sätestatud konkreetset faasiainete aastakoguse arvutusmeetodit kohaldatakse kuni 31. detsembrini 2019. Kui registreerija on aine registreerimise lõpetanud, arvutab ta seejärel oma aine koguse kalendriaasta kohta vastavalt määruse (EÜ) nr 1907/2006 artikli 3 lõikele 30.

            Artikkel 2
            Registreerimisnõuded teatavate väikestes kogustes esinevate faasiainete puhul
            Faasiainete suhtes määruses (EÜ) nr 1907/2006 sätestatud üleminekukorra kehtivuse lõppemine ei mõjuta kõnealuse määruse artikli 12 lõike 1 punkti b kohaldamist.

            Artikkel 3
            Andmete jagamise kohustus pärast registreerimist
            Pärast aine registreerimist peavad registreerijad, sealhulgas need, kes esitavad andmeid ühiselt koos teiste registreerijatega, täitma oma andmejagamiskohustusi õiglasel, läbipaistval ja mittediskrimineerival viisil, nagu on täpsustatud määruse (EÜ) nr 1907/2006 III jaotises ja rakendusmääruses (EL) 2016/9. Selleks võivad registreerijad kasutada määruse (EÜ) nr 1907/2006 artiklis 29 osutatud teabevahetusfoorumitega sarnaseid mitteametlikke teabevahetusplatvorme.

            Artikkel 4
            Faasiainetega seotud järelepärimiskohustus ja andmete jagamise kohustus

               1.   Kui määruse (EÜ) nr 1907/2006 artikli 30 kohaselt peetavate ja andmete jagamist käsitlevate läbirääkimiste tulemusena ei jõuta kokkuleppele, kohaldatakse kõnealuse artikli sätteid ainult kuni 31. detsembrini 2019.

               2.   Pärast 31. detsembrit 2019 ei kehti enam määruse (EÜ) nr 1907/2006 artikli 28 kohane eelregistreerimine ning kõigi faasiainete suhtes kohaldatakse artikleid 26 ja 27.

            Artikkel 5
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. oktoober 2019

                  Komisjoni nimel

                  president

               Jean-Claude JUNCKER

            (1)  EÜT L 396 30.12.2006, lk 1.

            (2)  Komisjoni 5. jaanuari 2016. aasta rakendusmäärus (EL) 2016/9 andmete ühise esitamise ja jagamise kohta kooskõlas Euroopa Parlamendi ja nõukogu määrusega (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) (ELT L 3, 6.1.2016, lk 41).


title: Komisjoni rakendusmäärus (EL) 2019/1839, 31. oktoober 2019, millega muudetakse rakendusmäärust (EL) 2017/1152 seoses teatavate uute väikeste tarbesõidukite kategooriate WLTP-põhise CO2 heite määramise ja aruandlusega ning vastavusvahendi sisendandmete kohandamisega (EMPs kohaldatav tekst)

text:
                  4.11.2019

                  ET

                  Euroopa Liidu Teataja

                  L 282/1

         KOMISJONI RAKENDUSMÄÄRUS (EL) 2019/1839,
         31. oktoober 2019,
         millega muudetakse rakendusmäärust (EL) 2017/1152 seoses teatavate uute väikeste tarbesõidukite kategooriate WLTP-põhise CO2 heite määramise ja aruandlusega ning vastavusvahendi sisendandmete kohandamisega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. mai 2011. aasta määrust (EL) nr 510/2011, millega kehtestatakse uute väikeste tarbesõidukite heitenormid, lähtudes väikesõidukite CO2-heite vähendamist käsitlevast liidu terviklikust lähenemisviisist, (1) eriti selle artikli 8 lõike 9 esimest lõiku ja artikli 13 lõike 6 kolmandat lõiku,
         ning arvestades järgmist:

                     (1)

                     Väikesi tarbesõidukeid, millele on antud tüübikinnitused vastavalt Euroopa Parlamendi ja nõukogu määrusele (EÜ) nr 595/2009 (2) ja mille tüübikinnitusi on pikendatud vastavalt kõnealuse määruse artikli 2 neljandale lõigule, võib turule lasta 2020. aastal ja seerialõpu sõidukitena kuni juunini 2022, kusjuures CO2 heide määratakse vastavalt uuele Euroopa sõidutsüklile (New European Driving Cycle, NEDC).

                     (2)

                     Neid sõidukeid tuleks siiski asjakohaselt arvesse võtta tootjatele aastatel 2021–2024 kohaldatavate CO2 eriheite sihttasemete arvutamisel ja nende sihttasemete saavutamise kontrollimisel aastatel 2021 ja 2022 kooskõlas Euroopa Parlamendi ja nõukogu määruse (EL) 2019/631 (3) I lisa B osa punktidega 1–5.

                     (3)

                     Komisjoni rakendusmääruses (EL) 2017/1152 (4) on esitatud meetod, millega seatakse vastavusse NEDC-põhine CO2 heide ja selline heide, mis on määratud vastavalt kergsõidukite ülemaailmsele ühtlustatud katsemenetlusele (Worldwide Harmonised Light Vehicle Test Procedure, WLTP) komisjoni määruses (EL) 2017/1151 (5) kirjeldatud viisil. Seepärast on asjakohane täpsustada määruses (EL) 2017/1152, milline WLTP-põhine CO2 heide tuleks omistada asjaomasele väikeste tarbesõidukite rühmale, tagamaks, et kõnealuse heitena võetaks arvesse CO2 heidet, nagu seda määratakse selle sõidukite rühma korral alates 1. jaanuarist 2021 vastavalt komisjoni määruse (EL) nr 582/2011 (6) VIII lisale.

                     (4)

                     Määrusega (EL) 2019/631 on ette nähtud, et ELi uute kergete tarbesõidukite pargi CO2 heite sihttasemed aastateks 2025 ja 2030 arvutatakse sellise CO2 heite alusel, mis on mõõdetud vastavalt määrusele (EL) 2017/1151 uutel 2020. aastal registreeritud kergetel tarbesõidukitel (edaspidi „mõõdetud CO2 heide“).

                     (5)

                     Rakendusmääruses (EL) 2017/1152 on sätestatud eeskirjad selle kohta, kuidas tootjad mõõdetud CO2 heidet arvutavad ja selle heite aruandluses esitavad. On vaja täpsustada, kuidas kõnealune heide määratakse, eelkõige välise laadimiseta hübriidelektrisõidukite (NOVC-HEV) ja välise laadimisega hübriidelektrisõidukite (OVC-HEV) puhul.

                     (6)

                     Samuti tuleks selgitada, kuidas määrata mõõdetud CO2 heide sel juhul, kui tüübikinnitusel tehakse mitu CO2 heite katset.

                     (7)

                     Välise laadimiseta hübriidelektrisõidukite ja välise laadimisega hübriidelektrisõidukite CO2 heidete vastavus tuleks määrata sõiduki füüsiliste katsete põhjal, mitte vastavusvahendiga tehtud modelleerimise alusel, sest vastavusvahendi kohandamine selliste sõidukite tehnilise lahendusega on keeruline. Et vastavustulemusi saaks tulemuslikult kontrollida, tuleks selliste sõidukite tehniliste katsete tulemused esitada komisjonile samal kujul kui tavaliste sõidukite puhul.

                     (8)

                     Seepärast tuleks rakendusmäärust (EL) 2017/1152 vastavalt muuta.

                     (9)

                     Käesoleva määrusega ettenähtud meetmed on kooskõlas kliimamuutuste komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärust (EL) 2017/1152 muudetakse järgmiselt.

                        1)

                        Artikli 3 lõike 1 punkt d asendatakse järgmisega:

                                    „d)

                                    direktiivi 2007/46/EÜ artiklis 27 osutatud seerialõpu sõidukite ja selliste N1-kategooria sõidukite puhul, mille tuletatud mass on 2 380–2 610 kg ning mille määruse (EÜ) nr 595/2009 kohaselt seoses mootoritega antud tüübikinnitust on laiendatud vastavalt kõnealuse määruse artikli 2 neljandale lõigule (raskeveokipõhised N1-kategooria sõidukid, edaspidi „HDV-N1-sõidukid“), kasutatakse NEDC-põhist mõõdetud CO2 heidet ja, kui see on asjakohane, NEDC-põhist CO2 heidet.“;

                        2)

                        artiklit 4 muudetakse järgmiselt:

                                    a)

                                    lisatakse lõige 1a:

                                       „1a.   HDV-N1-sõidukite puhul, mis on registreeritud 2020. aastal ja mille puhul CO2 heide on määratud kooskõlas ÜRO Euroopa Majanduskomisjoni eeskirjaga nr 101, nagu on osutatud määruse (EL) nr 582/2011 VIII lisas selle 31. jaanuari 2014. aasta versioonis, kohaldatakse järgmist:

                                                   a)

                                                   Kui määruse (EÜ) nr 595/2009 kohast tüübikinnitust on laiendatud 31. detsembriks 2020 ja WLTP-põhine CO2 heide on määratud vastavalt määrusele (EL) 2017/1151 koostoimes määruse (EL) nr 582/2011 VIII lisaga, omistatakse see WLTP-põhine CO2 heide HDV-N1-sõidukile, mis on registreeritud 2020. aastal, kui selle sõiduki tüüp, variant ja versiooni kood on sama, mis on märgitud asjaomase tüübikinnituse laienduse tüübikinnitustunnistuses.
                                                   Tootja esitab 28. veebruariks 2021 komisjonile iga käesoleva punktiga hõlmatud sõiduki kohta järgmise teabe:

                                                               i)

                                                               valmistajatehase tähis:

                                                               ii)

                                                               tüüp, variant ja versiooni kood;

                                                               iii)

                                                               tüübikinnitusnumber, sh laienduse number:

                                                               iv)

                                                               tüübikinnitustunnistuse koopia.

                                                   b)

                                                   Kui määruse (EÜ) nr 595/2009 kohast tüübikinnitust ei laiendata 31. detsembriks 2020, omistatakse igale asjaomasele HDV-N1-sõidukile järgmine WLTP-põhine CO2 heide:
                                                   kus

                                                               NEDCind

                                                               on üksiksõiduki mõõdetud NEDC-põhine CO2 heide 2020. aastal;

                                                               NEDC2020

                                                               on tootja 2020. aasta keskmine CO2 eriheide, mis on määratud käesoleva määruse kohaselt ja arvutatud vastavalt määruse (EL) 2019/631 artikli 4 lõike 3 teisele taandele ja mis ei hõlma kõnealuse määruse artikli 11 kohaldamisest tulenevat CO2 heite vähenemist;

                                                               WLTP2020

                                                               on tootja 2020. aasta keskmine CO2 eriheide, mis on määratud määruse (EL) 2017/1151 kohaselt või käesoleva lõike punkti a kohaselt ja arvutatud vastavalt määruse (EL) 2019/631 artikli 4 lõike 3 teisele taandele ja mis ei hõlma kõnealuse määruse artikli 11 kohaldamisest tulenevat CO2 heite vähenemist.

                                                         Suurustega NEDC2020 ja WLTP2020 on hõlmatud üksnes sellised sõidukid, mille WLTP-põhine CO2 heide on määratud vastavalt määrusele (EL) 2017/1151 või käesoleva lõike punktile a.
                                                   Tootja esitab 28. veebruariks 2021 komisjonile iga käesoleva punktiga hõlmatud sõiduki vastavustunnistuse koopia.
                                                   Kui tootja ei esita punktides a ja b osutatud teavet ja dokumente, omistatakse asjaomastele sõidukitele WLTP-põhine CO2 heide käesoleva artikli lõike 2 punkti a kohaselt.“;

                                    b)

                                    lõiget 2 muudetakse järgmiselt:

                                                i)

                                                sissejuhatav lõik asendatakse järgmisega:
                                                „Seerialõpu sõidukite puhul, millel ei ole tüübikinnitust vastavalt komisjoni määrusele (EL) 2017/1151, kuid mis registreeritakse 2020. aastal, omistatakse igale registreeritud sõidukile järgmised WLTP-põhised CO2 heited:“;

                                                ii)

                                                lisatakse järgmine lõik:
                                                „2021. ja 2022. aastal registreeritud seerialõpu sõidukite puhul omistatakse igale sellisele sõidukile WLTP-põhised CO2 heited, mis on määratud kooskõlas käesoleva artikli lõike 1a punktiga b.“;

                        3)

                        artiklit 6a muudetakse järgmiselt:

                                    a)

                                    lõike 1 esimene lõik asendatakse järgmisega:
                                    „Tootjad arvutavad iga 2020. aastal registreeritud uue väikese tarbesõiduki CO2 summaarse heite või, kui see on asjakohane, kaalutud summaarse heite, tähistusega MCO2,
                                       measured, järgmiselt:

                                                a)

                                                ainult sisepõlemismootoriga sõidukite puhul:
                                                määruse (EL) 2017/1151 XXI lisa 7. all-lisa punkti 3.2.3.2.4 teises lõigus esitatud suuruse MCO2-ind arvutusvalem, milles asendatakse liikmed MCO2-H ja MCO2-L asjaomasele interpolatsioonitüüpkonnale vastavalt suurustega MCO2,C,5 (summaarne heide), mis võetakse määruse (EL) 2017/1151 I lisa 4. liites sätestatud vormi kohase EÜ tüübikinnitustunnistuse kannetest 2.5.1.1.3 (H-sõiduk) ja 2.5.1.2.3 (L-sõiduk);

                                                b)

                                                sõidukivälise laadimiseta hübriidelektrisõidukite (NOVC-HEV) puhul:
                                                valem: MCO2-measured = MCO2-L,C,5 + Kind x (MCO2-H,C,5 – MCO2-L,C,5),
                                                kus

                                                            MCO2-L,C,5

                                                            on asjaomasele interpolatsioonitüüpkonnale vastav suurus MCO2,C,5 (summaarne heide), mis võetakse määruse (EL) 2017/1151 I lisa 4. liites sätestatud vormi kohase EÜ tüübikinnitustunnistuse kandest 2.5.1.2.3;

                                                            Kind

                                                            on vaadeldava üksiksõiduki interpolatsioonitegur kohaldatava WLTP katsetsükli puhul, nagu see on kindlaks määratud määruse (EL) 2017/1151 XXI lisa 8. all-lisa punktis 4.5.3;

                                                            MCO2-H,C,5

                                                            on asjaomasele interpolatsioonitüüpkonnale vastav suurus MCO2,C,5 (summaarne heide), mis võetakse määruse (EL) 2017/1151 I lisa 4. liites sätestatud vormi kohase EÜ tüübikinnitustunnistuse kandest 2.5.1.1.3;

                                                c)

                                                sõidukivälise laadimisega hübriidelektrisõidukite (OVC-HEV) puhul:
                                                valem: MCO2-measured = MCO2-L,C,5 + Kind x (MCO2-H,C,5 – MCO2-L,C,5);
                                                kus

                                                            MCO2-L,C,5 ja MCO2-H,C,5

                                                            määratakse asjaomasele interpolatsioonitüüpkonnale vastavalt määruse (EL) 2017/1151 XXI lisa 8. all-lisa punktis 4.1.3.1 sätestatud valemiga, kus liige Mi,CDj asendatakse suurusega MCO2,CD (summaarne heide), mis võetakse H- või L-sõiduki (nagu see on asjakohane) EÜ tüübikinnitustunnistuse kandest 2.5.3.2, ja liige Mi,CS asendatakse suurusega MCO2,C,5 (summaarne heide), mis võetakse H-, L- või M-sõiduki (nagu see on asjakohane) EÜ tüübikinnitustunnistuse kandest 2.5.3.1;

                                                            Kind

                                                            on vaadeldava üksiksõiduki interpolatsioonitegur kohaldatava WLTP katsetsükli puhul, nagu see on kindlaks määratud määruse (EL) 2017/1151 XXI lisa 8. all-lisa punktis 4.5.3.“;

                                    b)

                                    lisatakse lõige 1a:

                                       „1a.   Kui EÜ tüübikinnitustunnistuse kannetes 2.5.1.1.3., 2.5.1.2.3., 2.5.3.1 või 2.5.3.2. on esitatud rohkem kui üks mõõtmistulemus suuruste MCO2,C,5 või MCO2,CD kohta, määratakse lõikes 1 osutatud suurus käesoleva sätte kohaldamisel järgmiselt:

                                                   a)

                                                   ühe mõõtmise korral: 1. katses registreeritud summaarne tulemus;

                                                   b)

                                                   kahe mõõtmise korral: 1. ja 2. katses registreeritud summaarsete tulemuste keskmine;

                                                   c)

                                                   kolme mõõtmise korral: 1., 2. ja 3. katses registreeritud summaarsete tulemuste keskmine.“;

                        4)

                        I lisa muudetakse järgmiselt:

                                    a)

                                    punktis 2.1 asendatakse teise lõigu viimane lause järgmisega:
                                    „Välise laadimiseta hübriidelektrisõidukite (NOVC-HEV) ja välise laadimisega hübriidelektrisõidukite (OVC-HEV) korral määratakse 3. jao kohaldamisel võrdlusväärtusena kasutatav NEDC-põhine CO2 heide mitte vastavusvahendiga modelleerimisega, vaid füüsilistel katsetel sõidukiga. Füüsilised mõõtmised tehakse vastavalt käesolevas lisas kehtestatud asjakohastele sätetele sõidukitega tehtavate füüsiliste katsete kohta. Sõiduki füüsiliste katsete sisendandmed määratakse ja esitatakse tüübikinnitusasutusele või vajaduse korral tehnilisele teenistusele vastavalt punktile 2.4.“;

                                    b)

                                    punkti 2.2a alapunkt a asendatakse järgmisega:
                                    „a) kõigi katsetulemuste suhtes kohaldatakse määruse (EL) 2017/1151 XXI lisa 6. all-lisa 2. liite ja 8. all-lisa 2. liite kohast WLTP-põhise CO2 heite massi korrigeerimist, olenemata nimetatud määruse XXI lisa 6. all-lisa 2. liite punkti 3.4.4 alapunkti a ja 8. all-lisa 2. liite punkti 1.1.4 alapunkti a sätetest;“;

                                    c)

                                    punkti 2.4 tabelit 1 muudetakse järgmiselt:

                                                i)

                                                kandes 24 asendatakse teises veerus „Sisendandmed vastavusvahendi jaoks“ olev tekst tekstiga „Lisaaku mahtuvus“;

                                                ii)

                                                kanded 38 kuni 41 asendatakse järgmisega:

                                                            „38

                                                            WLTP-põhine CO2 heide 1. faasis (sõidukite NOVC-HEV ja OVC-HEV korral aku laetust säilitavas režiimis)

                                                            g CO2/km

                                                            I lisa 8a liite kanne 2.1.1.2.1
                                                            Määruse (EL) 2017/1151

                                                               Väikese kiirusega faasi korrigeerimata mõõdetud MCO2,p,1

                                                            39

                                                            WLTP-põhine CO2 heide 2. faasis (sõidukite NOVC-HEV ja OVC-HEV korral aku laetust säilitavas režiimis)

                                                            g CO2/km

                                                            Sama

                                                               Keskmise kiirusega faasi korrigeerimata mõõdetud MCO2,p,1

                                                            40

                                                            WLTP-põhine CO2 heide 3. faasis (sõidukite NOVC-HEV ja OVC-HEV korral aku laetust säilitavas režiimis)

                                                            g CO2/km

                                                            Sama

                                                               Suure kiirusega faasis mõõdetud korrigeerimata MCO2,p,1

                                                            41

                                                            WLTP-põhine CO2 heide 4. faasis (sõidukite NOVC-HEV ja OVC-HEV korral aku laetust säilitavas režiimis)

                                                            g CO2/km

                                                            Sama

                                                                  Eriti suure kiirusega faasis mõõdetud korrigeerimata MCO2,p,1
                                                                  “

                                                iii)

                                                kandes 60 asendatakse teises veerus „Sisendandmed vastavusvahendi jaoks“ olev tekst tekstiga „WLTP-põhine generaatori vool (alalisvoolumuundur – madalpinge pool – NOVC-HEV ja OVC-HEV sõidukite puhul)“;

                                                iv)

                                                kandes 61 asendatakse teises veerus „Sisendandmed vastavusvahendi jaoks“ olev tekst tekstiga „Lisaaku vool“;

                                                v)

                                                kanne 75 jäetakse välja;

                                                vi)

                                                kanne 77 asendatakse järgmisega:

                                                            „77

                                                            H- ja/või L-sõiduki WLTP-põhine korrigeeritud mõõdetud CO2 heide (sõidukite NOVC-HEV ja OVC-HEV korral aku laetust säilitavas režiimis)

                                                            g/km

                                                            Määruse (EL) 2017/1151 I lisa 8a liite kanne 2.1.1.2.1

                                                               H- ja L-sõiduki mõõdetud CO2 summaarne heide pärast kõiki kohaldatavaid korrektsioone MCO2,C,5.. Kui tehakse 2 või 3 WLTP-katset, esitatakse kõik mõõtmistulemused (välja arvatud NOVC-HEV ja OVC-HEV korral, mille puhul esitatakse ainult lõplik tüübikinnituse väärtus).“

                                                vii)

                                                lisatakse järgmised kanded 79–101:

                                                            „79

                                                            Akutoiterežiimis tehtud WLTP-katse CO2 summaarne heide

                                                            g CO2/km

                                                            Määruse (EL) 2017/1151 I lisa 4. liite punkt 2.5.3.2

                                                               CO2 summaarse heite mass akutoiterežiimis MCO2,CD (2 või 3 katse korral keskväärtus) I tüüpi katses, arvutatud määruse (EL) 2017/1151 XXI lisa 8. all-lisa punkti 4.1.2 kohaselt (ainult OVC-HEV korral)

                                                            80

                                                            WLTP-põhine kasulikkusteguriga kaalutud CO2 summaarne heide (mõõdetud)

                                                            g CO2/km

                                                            Arvutatud määruse (EL) 2017/1151 XXI lisa 8. all-lisa punkti 4.1.3.1 kohaselt.

                                                               Arvutatud kaalutud summaarsed tulemused (mõõdetud), nagu on kirjeldatud käesoleva määruse artikli 7a lõike 1 punktis c (ainult OVC-HEV korral)

                                                            81

                                                            WLTP-põhine kasulikkusteguriga kaalutud CO2 summaarne heide (esitatud)

                                                            g CO2/km

                                                            EÜ tüübikinnitustunnistuse kanne 2.5.3.3

                                                               EÜ tüübikinnitustunnistuse kandest 2.5.3.3 saadud arvutatud kaalutud summaarsed tulemused (esitatud) (ainult OVC-HEV korral)

                                                            82

                                                            WLTP-põhine kogu tsükli ekvivalentne sõiduulatus üksnes elektrirežiimis (EAER)

                                                            km

                                                            EÜ tüübikinnitustunnistuse kanne 2.5.3.7.2 (EAER)

                                                               Kogu tsükli ekvivalentne sõiduulatus üksnes elektrirežiimis (EAER) (ainult OVC-HEV korral)

                                                            83

                                                            Üleminekutsükli viitenumber

                                                            –

                                                            Määruse (EL) 2017/1151 I lisa 8.a liite kanne 2.1.1.4.1.4

                                                               OVC-HEV puhul märkida üleminekutsükli viitenumber

                                                            84

                                                            Suhteline elektrienergia muutus (REECi) akutoiterežiimis tehtud katses

                                                            –

                                                            Arvutatud määruse (EL) 2017/1151 XXI lisa 8. all-lisa punkti 3.2.4.5.2 kohaselt

                                                               Märkida iga akutoiterežiimis tehtud katse REECi

                                                            85

                                                            NEDC-põhine aku laetust säilitavale režiimile vastav CO2 heide (esitatud, tingimuse B korral)

                                                            g CO2/km

                                                            Määruse (EL) 2017/1151 I lisa 3. liite kohane teatis
                                                            (NOVC-HEV korral kanne 3.5.7.2.1; OVC-HEV korral kanne 3.5.7.2.2)

                                                               Algseadmete valmistaja deklaratsioon

                                                               NOVC-HEV korral: Esitatud NEDC-põhine CO2 summaarne heide; OVC-HEV korral: Esitatud aku laetust säilitavale režiimile vastav CO2 summaarse heite mass (NEDC, tingimuse B korral).

                                                            86

                                                            NEDC-põhine akutoiterežiimile vastav CO2 heide (esitatud, tingimuse A korral)

                                                            g CO2/km

                                                            Määruse (EL) 2017/1151 I lisa 3. liite kohase teatise kanne 3.5.7.2.3

                                                               CO2 summaarne heide akutoiterežiimis, algseadmete valmistaja deklaratsioon (ainult OVC-HEV korral)

                                                            87

                                                            NEDC-põhine kaalutud CO2 summaarne heide (esitatud)

                                                            g CO2/km

                                                            Algseadmete valmistaja deklaratsioon

                                                               Algseadmete valmistaja deklaratsioon (ainult OVC-HEV)

                                                            88

                                                            OVC-HEV NEDC-põhine sõiduulatus ühe laadimisega (esitatud)

                                                            km

                                                            Algseadmete valmistaja deklaratsioon

                                                               Algseadmete valmistaja deklaratsioon (ainult OVC-HEV)

                                                            89

                                                            Laetust säilitava seisundi korrigeerimisega seotud parandustegur KCO2

                                                            (g/km)/(Wh/km)

                                                            Määruse (EL) 2017/1151 XXI lisa 8. all-lisa 2. liite punkt 2.3.2

                                                               CO2 heite massi RCB parandustegur NOVC-HEV ja OVC-HEV puhul

                                                            90

                                                            Hübriidsõiduki konfiguratsioon (P0, P1, P2, planetaarne P2, P3 või P4) (***)

                                                            –

                                                               Kas sõidukil on elektrimootorist jõuseade ja elektrienergia tootmine konfiguratsioonis P0, P1, P2, planetaarne P2, P3 või P4 või nende kombinatsioonis?

                                                               Algseadmete valmistaja deklaratsioon

                                                            91

                                                            Iga elektrimootori suurim väljundvõimsus (P0, P1, P2, planetaarne P2, P3 või P4) (***)

                                                            kW

                                                            Määruse (EL) 2017/1151 I lisa 3. liite punkt 3.3.1.1.1

                                                               Algseadmete valmistaja deklaratsioon

                                                            92

                                                            Iga elektrimootori suurim väljundpöördemoment (P0, P1, P2, planetaarne P2, P3 või P4) (***)

                                                            Nm

                                                               Algseadmete valmistaja deklaratsioon

                                                            93

                                                            Iga elektrimasina kohta elektrimasina pöörlemiskiiruse ja võrdluspöörlemiskiiruse suhe (P0, P1, P2, planetaarse P2, P3 või P4 korral) (***)

                                                            –

                                                               Algseadmete valmistaja deklaratsioon

                                                            94

                                                            Veo-REESSi mahtuvus

                                                            Ah

                                                            Määruse (EL) 2017/1151 I lisa 3. liite punkt 3.3.2.3

                                                               Algseadmete valmistaja deklaratsioon

                                                            95

                                                            Veo-REESSi vool

                                                            A

                                                            Määruse (EL) 2017/1151 XXI lisa 8. all-lisa 3. liide

                                                               Katse(te) 20 Hz aegrea väärtused, teisendatud sagedusele 1 Hz

                                                            96

                                                            Veo-REESSi tehnoloogia tüüp

                                                            –

                                                            Määruse (EL) 2017/1151 I lisa 8a liite punkt 1.1.10

                                                               Algseadmete valmistaja deklaratsioon

                                                            97

                                                            Veo-REESSi alglaetus

                                                            %

                                                               Algseadmete valmistaja deklaratsioon

                                                            98

                                                            REESSi akuelementide arv;

                                                            Määruse (EL) 2017/1151 I lisa 3. liite punkt 3.3.2.1

                                                               Algseadmete valmistaja deklaratsioon

                                                            99

                                                            Veo-REESSi nimipinge/aegrea väärtused

                                                            V

                                                            Määruse (EL) 2017/1151 XXI lisa 8. all-lisa 3. liide

                                                               Katses kasutatud nimi- või aegrea väärtused (vähemalt 20 Hz)

                                                            100

                                                            Vabakäigufunktsioon (mootor töötab tühikäigul)

                                                            –

                                                            JAH/EI

                                                               Kas sõidukil on tühikäigul töötava mootoriga vabakäigufunktsioon (võimaldab vabakäigu ajal mootoril kütuse säästmiseks tühikäigul töötada)?

                                                            101

                                                            Vabakäigufunktsioon (mootor väljalülitatud)

                                                            –

                                                            JAH/EI

                                                               Kas sõidukil on väljalülitatud mootoriga vabakäigufunktsioon (võimaldab vabakäigu ajal mootori kütuse säästmiseks välja lülitada)?

                                    d)

                                    punkti 4.2.1.4.2 teise lõiku lisatakse järgmine lause:
                                    „Punkti d puhul, kui sõidutakistusmaatriksi tüüpkonna sõidutakistustegurid on määratud vastavalt punkti 2.3.8.2.1 alapunktile a, võib üksiksõiduki sõidutakistustegurid määrata punkti 4.2.1.5 teises lõigus esitatud valemitega.“

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Artikli 1 punkti 4 alapunkti c kohaldatakse alates 1. jaanuarist 2020.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 31. oktoober 2019

                  Komisjoni nimel

                  president

               Jean-Claude JUNCKER

            (1)  ELT L 145, 31.5.2011, lk 1.

            (2)  Euroopa Parlamendi ja nõukogu 18. juuni 2009. aasta määrus (EÜ) nr 595/2009, mis käsitleb mootorsõidukite ja mootorite tüübikinnitust seoses raskeveokite heitmetega (Euro VI) ning sõidukite remondi- ja hooldusteabe kättesaadavust ning millega muudetakse määrust (EÜ) nr 715/2007 ja direktiivi 2007/46/EÜ ning tunnistatakse kehtetuks direktiivid 80/1269/EMÜ, 2005/55/EÜ ja 2005/78/EÜ (ELT L 188, 18.7.2009, lk 1).“

            (3)  Euroopa Parlamendi ja nõukogu 17. aprilli 2019. aasta määrus (EL) 2019/631, millega kehtestatakse uute sõiduautode ja uute väikeste tarbesõidukite CO2-heite normid ning millega tunnistatakse kehtetuks määrused (EÜ) nr 443/2009 ja (EL) nr 510/2011 (ELT L 111, 25.4.2019, lk 13).

            (4)  Komisjoni 2. juuni 2017. aasta rakendusmäärus (EL) 2017/1152, millega sätestatakse meetod regulatiivse katsemeetodi muudatusi kajastavate vastavusnäitajate määramiseks väikeste tarbesõidukite puhul ja muudetakse rakendusmäärust (EL) nr 293/2012 (ELT L 175, 7.7.2017, lk 644).

            (5)  Komisjoni 1. juuni 2017. aasta määrus (EL) 2017/1151, millega täiendatakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite heitmetega (Euro 5 ja Euro 6) ning sõidukite remondi- ja hooldusteabe kättesaadavust, ning millega muudetakse Euroopa Parlamendi ja nõukogu direktiivi 2007/46/EÜ ning komisjoni määrust (EÜ) nr 692/2008 ja komisjoni määrust (EL) nr 1230/2012 ja tunnistatakse kehtetuks määrus (EÜ) nr 692/2008 (ELT L 175, 7.7.2017, lk 1).

            (6)  Komisjoni 25. mai 2011. aasta määrus (EL) nr 582/2011, millega rakendatakse ja muudetakse Euroopa Parlamendi ja nõukogu määrust (EÜ) nr 595/2009 seoses raskeveokite heidetega (Euro VI) ja millega muudetakse Euroopa Parlamendi ja nõukogu direktiivi 2007/46/EÜ I ja III lisa (ELT L 167, 25.6.2011, lk 1).

            (***)  P0: elektrimootor on ühendatud sisepõlemismootori töörihmaga, seega on sisepõlemismootori pöörlemiskiirus võrdluskiiruseks;
         P1: elektrimootor on ühendatud sisepõlemismootori väntvõlliga ja seega on sisepõlemismootori pöörlemiskiirus võrdluskiiruseks;
         P2: elektrimootor on paigaldatud otse ülekandeseadme (käigukast või variaator) ette, seega on jõuülekandeseadme sisendkiirus võrdluskiiruseks;
         planetaarne P2: elektrimootor on ühendatud planetaarülekande hammasrattaga, mis ei ole ühendatud sisepõlemismootoriga ega peaülekande poolega ja mida nimetatakse siin planetaarseks pooleks. Sellisel juhul esitatakse pöörlemiskiiruse suhtarv kui elektrimootori pöörlemiskiiruse ja planetaarse poole pöörlemiskiiruse (võrdluskiiruse) suhe, mis näitab, kui palju reduktor kiirust suurendab või vähendab;
         P3: elektrimasin on paigaldatud otse veovõlli peaülekande ette, seega on võrdluskiiruseks peaülekande sisendpöörlemiskiirus (ka selliste elektrimootorite korral, mis on paigaldatud planetaarülekande hammasrattale peaülekande poolel). Sõidukil võib olla kuni kaks P3-mootorit (üks esiteljel (P3a) ja teine tagateljel (P3b));
         P4: elektrimootor on paigaldatud peaülekande taha ja seega on võrdluskiiruseks ratta pöörlemiskiirus. Sõidukil võib olla kuni neli P4-tüüpi mootorit (üks iga ratta jaoks, millisel juhul P4a tähistab esirattaid ja P4b tagarattaid).
         Täiendavad andmed selliste sisendandmete kohta esitatakse vastavusvahendi sisendvormil.“;